Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: nyugdíjigényt, mivel panaszos az öregségi nyugdíjhoz szükséges minden feltétellel rendelkezett, 6 hónapra visszamenőleg (legkorábban 1996. október 23-tól) kellett volna az igazgatóságnak elbírálni, illetőleg panaszos a megállapított nyugdíjára e naptól jogosult, mert a 45/1996. (X. 22.) AB határozat
Paragraph Index: 362

a) Az Amerikai Egyesült Államok Legfelsőbb Bíróságának álláspontja szerint a fegyveres erők tagjai nem egyenruhás állampolgárok, hanem egy elkülönült társadalom tagjai, akiknek bármilyen mértékben korlátozhatók az emberi jogaik, mert ez szükséges a katonai — honvédelmi — érdekek előmozdításához. Ez az álláspont azonban a Magyar Köztársaságban nem alkalmazható, mivel — az Alkotmány 40/A. §-ában szabályozott — fegyveres erők az alkotmányos közhatalom részesei. Ennek megfelelően a honvédelmi — külső és belső — igazgatásban egyaránt érvényesülnie kell a szigorúan és egyértelműen meghatározott alkotmányos rendnek, továbbá a fegyveres erők tagjainak alkotmányos jogai csak alkotmányos cél érdekében, parancsoló szükség esetén, és csak a feltétlenül szükséges mértékben korlátozhatók. E követelményt szigorúan kell értelmezni, továbbá a fegyveres 1999/18/II. szám erők tagjainak, mint speciális normák címzettjeinek is joguk van ahhoz, hogy a tevékenységüket szabályozó normák — vagyis a jogszabályok és az állami irányítás egyéb jogi eszközei — kiszámítható és előrelátható működést tegyenek lehetővé. Ez az értelmezés megfelel az Alkotmánybíróság

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes